open-index/open-wikipedia-markdown huggingface dataset:
বাহুবলী চরিত্রের তালিকা

## চলচ্চিত্র ধারাবাহিকের চরিত্র
### প্রধান চরিত্র
#### অমরেন্দ্র বাহুবলী
**অমরেন্দ্র বাহুবলী** (এছাড়াও **বাহুবলী ** নামে পরিচিত) হল একটি কাল্পনিক চরিত্র।এই চরিত্রটিকে কেন্দ্র করে দুটি মহাকাব্য ধর্মী চলচ্চিত্র নির্মিত হয়েছে  যা বাহুবলী নামে পরিচিত। এই চলচ্চিত্র দুটি লিখেছেন ও পরিচালনা করেছেন এস এস রাজামৌলি এবং প্রযোজনা করেছে আরকা মিডিয়া ওয়ার্কস। চরিত্রটি নির্মাণ করেছেন কে. ভি. বিজয়েন্দ্র প্রসাদ এবং এই চরিত্রে অভিনয় করেছেন প্রভাস। এই চরিত্রটি প্রথম দেখা যায় *[[বাহুবলী: দ্য বিগিনিং|দ্যা বিগিনিং]]* চলচ্চিত্রে এবং পড়ে দেখা যায় বাহুবলীর দ্বিতীয় খন্ড   *[[বাহুবলী: দ্য কনক্লুশন|দ্যা কনক্লুশন]]* (২০১৭)। অমরেন্দ্র বাহুবলী,মহারাজ বিক্রমদেবের পুত্র মহেশমতিতে(তামিলে মাকিজমতি) জন্মগ্রহণ করেন। তার মা (রাজ্যের রাণী) তার জন্ম দেবার পড় মারা জান। তার কাকীমা শিবগামি তার নাম রাখেন বাহুবলী । তিনি তাকে মায়ের মত করে লালনপালন করেন। ।তিনি তার নেতৃত্বের গুণগুলো চিনতে পারেন এবং কালাকেয়া আক্রমণের সম্রাটকে হারানোর প্রতিযোগিতার সফল হওয়ার জন্য তাকে পরবর্তী রাজার ঘোষণা করেন।যদিও ভল্লালদেব কালাকেয়ার রাজা ইনকোসিকে বধ করেন,তবুও বাহুবলীকে তার যুদ্ধে শ্রদ্ধা প্রকাশের জন্য তাকে পরবর্তী রাজার ঘোষণা দেওয়ার হয়।তিনি ভল্লালদেব দ্বারা বিদ্বিষ্ট হন এবং শিবগামি দেবিকে নিপুনভাবে ব্যবহার করে কাট্টাপ্পা দ্বারা বাহুবলীর সাথে বিশ্বাসঘাতকা করার আদেশ করতে ঘুরে দাড়ান তিনি।তিনি একজন বিশ্বস্ত লোক এবং সিংহাসনকে বাঁচানোর প্রতিজ্ঞায় বন্ধিত।তিনি মহেন্দ্র বাহুবলী যার অন্য নাম শিভুদুর পিতা।তিনি তার পিঠে কাট্টাপ্পা দ্বারা ছুরিকাঘাত হয়েছিলেন।তিনি দেবসেনার সাথে বিবাহ করেন।

### অন্যান্য প্রধান চরিত্র
#### দেবসেনা/থেভাসেনাই
**দেবসেনা** হল একটি কাল্পনিক চরিত্র।এই চরিত্রটিকে বাহুবলী স্ত্রী হিসাবে বাহুবলী নামের   দুটি মহাকাব্য ধর্মী চলচ্চিত্র দেখা যায়। এই চলচ্চিত্র দুটি লিখেছেন ও পরিচালনা করেছেন এস. এস. রাজামৌলি এবং প্রযোজনা করেছে আরকা মিডিয়া ওয়ার্কস। চরিত্রটি নির্মাণ করেছেন কে. ভি. বিজয়েন্দ্র প্রসাদ এবং এই চরিত্রে অভিনয় করেছেন অনুষ্কা শেট্টি। এই চরিত্রটি প্রথম দেখা যায় *[[বাহুবলী: দ্য বিগিনিং|দ্যা বিগিনিং]]* চলচ্চিত্রে এবং পড়ে দেখা যায় বাহুবলীর দ্বিতীয় খন্ড   *[[বাহুবলী: দ্য কনক্লুশন|দ্যা কনক্লুশন]]* (২০১৭)। বাহুবলী: দ্য বিগিনিং (২০১৫) ও বাহুবলী: দ্য কনক্লুশন (২০১৭)  চলচ্চিত্র দুটিতে দেবসেনা হল কুন্তল রাজ্যের রাজকন্যা বা রাজকুমারী। তিনি যুদ্ধ বিদ্যায় পারদর্শী। এর পড় দেখায় বাহুবলী রাজ্য ভ্রমণে বেড়িয়ে কুন্তল নগরে পৌচ্ছায় এবং সখানে দেবসেনার সঙ্গে তার পরিচয় ও ভালোবাসা হয়।এদিকে রাজমাতা শিবগামী দেবি দেবসেনার কাছে তার রাজ্য দূত পাঠিয়ে তার ছেলে ভল্লায় দেবের সঙ্গে বিবায়ের সম্মতি চায়।  কিন্তু দেবসেনা তাতে রাজি না হলে বাহুবলীকে আদেশ দেন যে দেবসেনাকে বন্দি করে মহেশমতি রাজ্য নিয়ে আসতে।এর পড় বাহুবলী দেবসেনাকে নিয়ে মহেশমতি পৌচ্ছায়।সেখানে বাহুবলীর সঙ্গে দেবসেনার বিবাহ সম্পূর্ণ হয়।তাদের এক পুত্র সন্তানের জন্ম হয়।যে মাহেন্দ্র বাহুবলী নামে পরিচিত।

## তথ্যসূত্র

বিষয়শ্রেণী:চলচ্চিত্রের চরিত্রের তালিকা
বিষয়শ্রেণী:বাহুবলী
জ্যাক বন্ড

**জন ডেভিড জ্যাক বন্ড** (; জন্ম: ৬ মে, ১৯৩২ - মৃত্যু: ১১ জুলাই, ২০১৯) ল্যাঙ্কাশায়ারের কিয়ার্সলি এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ও আম্পায়ার ছিলেন। ১৯৫৫ থেকে ১৯৭২ সময়কালে প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ক্রিকেট দলের পক্ষে খেলেছেন। এছাড়াও, ১৯৭৪ সালে এক মৌসুমের জন্যে নটিংহ্যামশায়ারের প্রতিনিধিত্ব করেছেন।

দলে তিনি মূলতঃ ডানহাতি মাঝারিসারির ব্যাটসম্যান ছিলেন। পাশাপাশি ডানহাতে লেগ ব্রেক বোলিংয়েও পারদর্শিতা দেখিয়েছেন **জ্যাক বন্ড**।

## খেলোয়াড়ী জীবন
ওয়াকডেন এলাকায় তার শৈশবকাল অতিবাহিত হয়। সেখানকার বোল্টন ক্রিকেট লিগে তিনি ওয়াকডেনের পক্ষে ক্রিকেট খেলতে শুরু করেন। ডানহাতি মাঝারিসারির ব্যাটসম্যান হিসেবে খেলতেন ও ১৯৫৫ সালে ল্যাঙ্কাশায়ারে যোগ দেন। শক্ত ব্যাটিং মেরুদণ্ডের অধিকারী দলে তাকে মাত্র কয়েক মৌসুম খেলতে হয়েছে। তাস্বত্ত্বেও ১৯৬২ সালে ৩৬-এর অধিক গড়ে ২,১২৫ রান তুলেন। কিন্তু, ১৯৬০-এর দশকের মাঝামাঝি সময়ে দ্বিতীয় একাদশের অধিনায়ক মনোনীত হলে প্রথম-শ্রেণীর ক্রিকেটে অনিয়মিত হয়ে পড়েন।

একদিনের খেলায় কাউন্টি খেলোয়াড়দের গড়পড়তা মানের তুলনায় খেলা জয়ী ক্রীড়াশৈলী প্রদর্শনে দারুণভাবে সক্ষমতা দেখান। একদিনের খেলার অবিচ্ছেদ্য অংশ হিসেবে স্পিন বোলারদের ব্যবহারে অন্যতম পথিকৃতের ভূমিকায় অবতীর্ণ হন। তার নেতৃত্বে ল্যাঙ্কাশায়ার ১৯৬৯ ও ১৯৭০ সালের সানডে ক্রিকেট লিগের প্রথম দুই মৌসুমে শিরোপা জয় করে। তৎকালীন জিলেট কাপ প্রিমিয়ার ওয়ান-ডে ট্রফি ১৯৭০ থেকে ১৯৭২ সাল পর্যন্ত ধারাবাহিকভাবে তিনবার শিরোপা তুলে নেয়। এ অর্জনটি অন্য কেউ পায়নি। বন্ডের অধিনায়কত্বে কাউন্টি চ্যাম্পিয়নশীপে অধিকতর শক্তিশালী হয়ে উঠলেও প্রথম-শ্রেণীর খেলায় একই সফলতা লাভ করতে পারেনি।

## অবসর
১৯৭১ সালে কাউন্টি চ্যাম্পিয়নশীপে তার সুন্দর অধিনায়কত্বের স্বীকৃতিস্বরূপ উইজডেন কর্তৃক বর্ষসেরা ক্রিকেটার মনোনীত হন। আসিফ ইকবালের দূর্দান্ত ক্যাচ তালুবন্দী করে ব্যাপক সাড়া জাগান যা ঐ বছরের জিলেট কাপের চূড়ান্ত খেলার মোড় ঘুরিয়ে দেয়। ১৯৭২ মৌসুমের পর ল্যাঙ্কাশায়ার থেকে অবসর নেন। এরপর খেলোয়াড়-ম্যানেজারের ভূমিকায় প্রথম-শ্রেণীর ক্রিকেটে যুক্ত থাকলেও ১৯৭৪ সালের এক মৌসুম নটিংহ্যামশায়ারের প্রতিনিধিত্ব করেন।

১৯৭০-এর দশকের মাঝামাঝি সময়ে আইল অব ম্যানে স্থানান্তরিত হন। কিং উইলিয়ামস কলেজে প্রধান কোচ ও ক্রিকেট পেশাদার হিসেবে নিযুক্ত হন। এছাড়াও চমৎকার টেবিল টেনিস খেলোয়াড় ছিলেন তিনি। কেডব্লিউসি দলের নেতৃত্ব দিয়ে ম্যানক্স লিগে শীর্ষস্থানে নিয়ে যান ও আইল্যান্ড চ্যাম্পিয়নশীপের শিরোপা জয় করেন। ১৯৮০-এর দশকে ল্যাঙ্কাশায়ারের ম্যানেজারের দায়িত্বে থাকাকালে ওল্ড ট্রাফোর্ডে অবস্থান করেন তিনি।

## তথ্যসূত্র

## আরও দেখুন
* শেন বন্ড
* ম্যালকম মার্শাল
* উইজডেন বর্ষসেরা ক্রিকেটার
* আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

## বহিঃসংযোগ
*
*

বিষয়শ্রেণী:১৯৩২-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ড ক্রিকেট দল নির্বাচক
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:কিয়ার্সলির ব্যক্তি
বিষয়শ্রেণী:নটিংহ্যামশায়ারের ক্রিকেটার
বিষয়শ্রেণী:নটিংহ্যামশায়ার ক্রিকেট অধিনায়ক
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:ল্যাঙ্কাশায়ার ক্রিকেট অধিনায়ক
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
মৃত্তিকা বিজ্ঞান

**মৃত্তিকা বিজ্ঞান** হচ্ছে পৃথিবীর উপরস্থ প্রাকৃতিক সম্পদ হিসাবে মৃত্তিকা যাতে সংযুক্ত আছে মৃত্তিকার গঠন, মৃত্তিকার শ্রেণিবিভাগ এবং মানচিত্রায়ণ; গাঠনিক, রাসায়নিক, জৈবিক এবং উর্বরতা যুক্ত উপাদানসমূহ; এবং ব্যবহার ও মৃত্তিকা ব্যবস্থাপনার সাথে এই উপাদানসমূহের সম্পর্কে সম্পর্কিত পাঠ।

## তথ্যসূত্র

## বহিঃসংযোগ

*United States Department of Agriculture Natural Resources Conservation Service - Information on US Soils
*Certified Professional Soil Scientist
*SoilScience.info
*ISRIC - World Soil Information
*IPSS - Institute of Professional Soil Scientists 
*BSSS - British Society of Soil Science
*SSSA - Soil Science Society of America
*National Soil Resources Institute
*Michigan State University Soil Fertility Lab
*Michigan State University Soil and Plant Nutrient Lab

বিষয়শ্রেণী:ভূবিজ্ঞান
বিষয়শ্রেণী:মৃত্তিকা বিজ্ঞান
বিষয়শ্রেণী:মূল বিষয়ের নিবন্ধ
জলাবাড়ী ইউনিয়ন

**জলাবাড়ী** বাংলাদেশের পিরোজপুর জেলার অন্তর্গত নেছারাবাদ উপজেলার একটি ইউনিয়ন।

## আয়তন
জলাবাড়ী ইউনিয়নের আয়তন ৬,৫০৬ একর।

## প্রশাসনিক কাঠামো
জলাবাড়ী ইউনিয়ন নেছারাবাদ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম নেছারাবাদ থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ। এ ইউনিয়নের গ্রামগুলো হল:
* কামারকাঠি
* ইদিলকাঠি
* ব্রাহ্মণকাঠি
* জলাবাড়ী
* পূর্ব জলাবাড়ী
* পূর্ব জৌসার
* পশ্চিম জৌসার (জিনুহার)
* আরামকাঠি
* ঝালকাঠি
* মাদ্রা ঝালকাঠি
* গণপতিকাঠি
* আতা
* জামুয়া
* মাদ্রা

## জনসংখ্যার উপাত্ত
২০১১ সালের আদমশুমারি অনুযায়ী জলাবাড়ী ইউনিয়নের মোট জনসংখ্যা ১৯,৬১১ জন। এর মধ্যে পুরুষ ৯,৫৭৩ জন এবং মহিলা ১০,০৩৮ জন। মোট পরিবার ৪,৮১০টি।

## শিক্ষা
২০১১ সালের আদমশুমারি অনুযায়ী জলাবাড়ী ইউনিয়নের সাক্ষরতার হার ৬৯.১%।

## খাল ও নদী
* সন্ধ্যা নদী

## আরও দেখুন
* নেছারাবাদ উপজেলা
* নেছারাবাদ থানা
* পিরোজপুর জেলা

## তথ্যসূত্র

## বহিঃসংযোগ

বিষয়শ্রেণী:নেছারাবাদ উপজেলার ইউনিয়ন
শহরিসবজ

**সবুজ শহর বা শহরিসবজ** ( ; ;  shahr-e সাবজ (সবুজ / শ্যামল শহর); ) হচ্ছে দক্ষিণ উজবেকিস্তান এর কাশকাদার্য অঞ্চলে অবস্থিত।  সমরকন্দ প্রায় কিলোমিটার দক্ষিণ অবস্থিত।  ২০১৪ সালে এখানকার জনসংখ্যা ছিলো ১০০,৩০০ জন। এটি ৬২২ মিটার উচ্চতায় অবস্থিত মধ্য এশিয়ার একটি প্রধান শহর। আজকের দিনে স্থানটি ১৪ শতকের বিখ্যাত তুর্ক-মোংল বিজেতা তৈমুর লং জন্মস্থান হিসেবে সুবিখ্যাত।

## ইতিহাস
পূর্বে এটা কেশ বা কিশ (হৃদয় হরা) নামে পরিচিত ছিলো এবং সম্ভবত প্রাচীন নাউতাকার সাথে চিহ্নিত ছিলো। শহরিসব্জ মধ্য এশিয়ার অন্যতম প্রাচীন শহর। এটা ২৭০০ বছরেরও বেশি আগে প্রতিষ্ঠিত হয়েছে। তবে আনুষ্ঠানিকভাবে এর নাম শহরিসবজ আধুনি যুগে করা হয়েছে।

৬ষ্ঠ থেকে ৪র্থ খ্রিষ্টপূর্বাব্দ পর্যন্ত এটা আখামেনিদ সাম্রাজ্যের অংশ ছিলো।

## ঐতিহাসিক সাইট
থাম্ব|আক সারে রাজপ্রাসাদের অংশ
শহরের প্রাচীন অংশে বেশ কিছু চিত্তাকর্ষক তৈমুরি রাজবংশের স্থাপনা দাঁড়িয়ে আছে যা  জাতিসংঘ শিক্ষা, বিজ্ঞান ও সংস্কৃতি সংস্থা ইউনেস্কো বিশ্ব ঐতিহ্যবাহী স্থান হিসেবে ঘোষণা করেছে।

## চিত্রশালা

চিত্র:30 Shakhrisabz Ak Seraj (9).JPG
চিত্র:Ak Sarai in Shahrisabz 2 detail.JPG
চিত্র:Ak Sarai in Shahrisabz 8.JPG
চিত্র:Ak Sarai in Shahrisabz 91 detail.JPG
চিত্র:Les vestiges du palais de Tamerlan (Shahrisabz) (6018359115).jpg
চিত্র:Timur crypt in Shahrisabz 3.JPG
চিত্র:Timur crypt in Shahrisabz 4 detail.JPG
চিত্র:Jahangir Mausoleum in Shahrisabz 1.JPG
চিত্র:Jahangir Mausoleum in Shahrisabz 8 inside.JPG
চিত্র:Dorut Tilavat complex in general - 2 general view.JPG
চিত্র:Kok Gumbaz mosque in Shahrisabz - inside 1 - mihrab et minbar.JPG
চিত্র:Décors de la mosquée Kok Goumbaz (Shahrisabz) (6018919158).jpg
চিত্র:Polish cemetery in Szachrisabz in Uzbekistan IGP2713.jpg
চিত্র:Polish cemetery in Szachrisabz in Uzbekistan IGP2711.jpg


## তথ্যসূত্র

বিষয়শ্রেণী:উজবেকিস্তানের শহর
কাজাখস্তান–বাংলাদেশ সম্পর্ক

**কাজাখস্তান–বাংলাদেশ সম্পর্ক** বলতে কাজাখস্তান এবং বাংলাদেশের মধ্যে দ্বিপাক্ষিক সম্পর্ককে বুঝায়।

কাজাখস্তান সরকার প্রতিবছর ৫৫০ জন বিদেশি শিক্ষার্থীকে বিনামূল্যে কাজাখস্তানে শিক্ষাবৃত্তিসহ পড়াশোনার সুযোগ করে দেয়। তাই বাংলাদেশি শিক্ষার্থীরাও কাজাখস্তানে পাড়ি জমাচ্ছেন।

## কূটনৈতিক সম্পর্ক

কাজাখস্তানে বাংলাদেশের ও বাংলাদেশে কাজাখস্তানের স্থায়ী রাষ্ট্রদূত নেই। ২০০৯ সালে কাজাখস্তান ঢাকায় একটি কনস্যুলেট খোলার আগ্রহ প্রকাশ করেছিল। ২০১২ সালে বাংলাদেশের তৎকালীন পররাষ্ট্রমন্ত্রী দীপু মনি কাজাখস্তানের রাজধানী আস্তানা সফর করেন।

## অর্থনৈতিক সম্পর্ক

কাজাখস্তান ও বাংলাদেশ উভয়েই দ্বিপাক্ষিক বাণিজ্য বর্ধিত করতে আগ্রহী। এজন্য দেশ দু'টি বিভিন্ন পদক্ষেপ গ্রহণ করছে। কাজাখস্তানে পাট, পাটজাত দ্রব্যাদি, চা, ওষুধপত্র, পোশাক প্রভৃতি বাংলাদেশি পণ্য রপ্তানির গুরুত্বপূর্ণ সম্ভাবনা রয়েছে। ২০০৮ সালে দেশ দু'টি পারস্পরিক অর্থনৈতিক কর্মকাণ্ড বৃদ্ধির জন্য একটি যৌথ অর্থনৈতিক কমিশন গঠন করে। ২০১২ সালে বাংলাদেশ বিনা শুল্কে কাজাখস্তানের বাজারে প্রবেশের অধিকার লাভ করে। ২০১৩ সালে প্রাক্তন বাণিজ্য সচিব মাহবুব আহমেদের নেতৃত্বে উচ্চ পর্যায়ের একটি বাংলাদেশি প্রতিনিধিদল কাজাখস্তান সফর করেন। তাঁদের সফরের লক্ষ্য ছিল কাজাখস্তান ও বাংলাদেশের দ্বিপাক্ষিক বাণিজ্যের পরিমাণ বৃদ্ধির সম্ভাবনা যাচাই করা।

## তথ্যসূত্র

কাজাখস্তান
বিষয়শ্রেণী:কাজাখস্তানের দ্বিপাক্ষিক সম্পর্ক
চীনের বিশ্ব ঐতিহ্যবাহী স্থানের তালিকা

এটি চিনের ইউনেস্কো বিশ্ব ঐতিহ্যবাহী স্থানের একটি তালিকা। চিনে ৫০টি এমন জায়গা আছে যা বিশ্ব তালিকার নিরিখে দ্বিতীয়। চিন ১২ ডিসেম্বর ১৯৮৫ সালে বিশ্ব সাংস্কৃতিক ও প্রাকৃতিক ঐতিহ্য সুরক্ষা অধিবেশন অনুমোদন করে। এই স্থানগুলি চীনের মূল্যবান এবং সমৃদ্ধ পর্যটন ব্যবস্থার সবচেয়ে গুরুত্বপূর্ণ অংশগুলির মধ্যে রয়েছে।

## সংক্ষিপ্ত বিবরণ
চিনের ৫০টি বিশ্ব ঐতিহ্যবাহী স্থানের মধ্যে ৩৫টি সাংস্কৃতিক, ১১টি প্রাকৃতিক ও ৪টি মিশ্র তালিকাভূক্ত।

## তালিকা

    * = বিশ্ব সাংস্কৃতিক ঐতিহ্যবাহী স্থান
    † = বিশ্ব প্রাকৃতিক ঐতিহ্যবাহী স্থান
    *† = বিশ্ব মিশ্র (সাংস্কৃতিক ও প্রাকৃতিক) ঐতিহ্যবাহী স্থান

কালক্রমিক ক্রমে:

বিষয়শ্রেণী:বিশ্ব ঐতিহ্যবাহী স্থানের তালিকা
বিষয়শ্রেণী:চীনের বিশ্ব ঐতিহ্যবাহী স্থান
বিষয়শ্রেণী:চীনের ভূগোল সম্পর্কিত তালিকা
বিষয়শ্রেণী:চীনের ঐতিহাসিক স্থান
বিষয়শ্রেণী:চীনের সংরক্ষিত এলাকা
খুবজীপুর বহুমুখী উচ্চ বিদ্যালয়

**খুবজীপুর বহুমুখী উচ্চ বিদ্যালয়** বাংলাদেশের একটি শিক্ষাপ্রতিষ্ঠান। এটি নাটোর জেলার অন্তর্গত গুরুদাসপুর উপজেলার খুবজীপুর গ্রামে অবস্থিত। এটি ১৯৬৫ সালে প্রতিষ্ঠিত হয়ে ২০১৫ সালে পঞ্চাশ বর্ষে পদার্পণ করেছে।

## ইতিহাস
১৯৩৮ সালে নাটোরের মহকুমা প্রশাসক জনাব পানাউল্লাহ আহম্মদ সাহেবের পল্লীমঙ্গল কর্মসূচিতে অনুপ্রাণিত হয়ে গ্রামের জনগণ খুবজীপুর গ্রাম্য সমিতি গঠন করেন।

১৯৩৮ সালে ইদিল উদ্দিন সরকার বাড়ির বৈঠকখানায় কয়েকজন ছাত্র নিয়ে একটি স্কুল চালু করেন। এর কয়েক মাস পরে গ্রামের জুম্মা ঘরের পাশে নদীর তীরে একটি নিম্ন মাইনর স্কুল স্থাপন করা হয় এবং তাকে শিক্ষক নিযুক্ত করা হয়। তার মাসিক বেতন ছিল পাঁচ টাকা। ১৯৪২ সালে স্কুলটিকে উচ্চ প্রাইমারি স্কুলে উন্নীত করা হয় এবং প্রধান শিক্ষক হিসেবে শ্রীপুর গ্রামের মো: কফিলউদ্দিন সরকার জিটি সাহেবকে নিয়োগ করা হয়। অন্য ৪ জন শিক্ষক ছিলেন- ইদিল উদ্দিন সরকার, মাও: বাহারউদ্দিন সরকার, তারাপদ বিশ্বাস ও এফ.এ.এম মোবারক আলী মিয়া। এইভাবে কয়েক বছর চলার পর স্কুলটিকে ১৯৪৮ সালের ১লা ফেব্রুয়ারি এম.ই স্কুলে রূপান্তরিত করা হয় এবং প্রধান শিক্ষক হিসেবে দায়িত্ব পান গ্রামের ছেলে জনাব কাজেমুদ্দিন। ১৯৪৮ সালের দিকে যখন ইন্টারমিডিয়েট পাস প্রধান শিক্ষক না থাকায় সরকারি মঞ্জুরি পাওয়া যাচ্ছিল না সেই সময়ে রাজশাহী কলেজে বি.এস.সি পড়ুয়া এম.এ হামিদ সাহেবকে প্রধান শিক্ষক হিসেবে নিয়োগ করা হয় এবং স্কুল মঞ্জুরি প্রাপ্ত (০৮/১২/১৯৪৯) হয়। এম.এ হামিদ সাহেবের অবর্তমানে কাজেম উদ্দিন সরকার প্রধান শিক্ষকের দায়িত্ব পালন করতে থাকেন। ১৯৫১ সালের ১৪ ডিসেম্বর জনাব কাজেম উদ্দিন মৃত্যুবরণ করায় তারাপদ বিশ্বাস প্রধান শিক্ষকের দায়িত্ব গ্রহণ করেন। গ্রামের জনগণ এবং এম.এ হামিদ সাহেবের সহযোগিতায় ১৯৬২ সালে এম.ই স্কুলকে জুনিয়র হাইস্কুলে এবং ১৯৬৫ সালে হাইস্কুলে রুপান্তরিত করা হয়। এই স্কুল থেকে ১৯৬৭ সালে ১ম ব্যাচ এস.এস.সি পরীক্ষায় অংশগ্রহণ করেন এবং সবাই সাফল্যের সাথে পাস করেন।

## অবকাঠামো
১৯৬৯ সালে স্কুলটি বাই লেটারাল হাইস্কুল হিসেবে উন্নয়ন পরিকল্পনায় অন্তর্ভুক্ত হয় এবং এই কর্মসূচির আওতায় প্রদত্ত অর্থে একটি দ্বিতল ভবন নির্মিত হয়। বিদ্যালয়ের শিক্ষার্থী ক্রমান্বয়ে বৃদ্ধি পাওয়ার প্রেক্ষিতে ১৯৯৪ সালে ফ্যাসিলিটিজ বিভাগ কর্তৃক মূল ভবন থেকে পূর্ব দিকে ৮০ ফুট x ৩০ ফুট একটি ভবন নির্মাণ করা হয়। পরবর্তীতে সরকারি অর্থায়নে দ্বিতীয় তলায় আরও তিনটি কক্ষ নির্মাণ করা হয়। ২০০৫ সালে প্রমোট কর্তৃক ১টি কক্ষ নির্মাণ করা হয়। বর্তমানে বিদ্যালয়ে কক্ষ সংখ্যা ২০ টি। প্রায় সহস্রাধিক ছেলে-মেয়ে বিদ্যালয়টিতে লেখাপড়া করছে।

***শহীদ স্মৃতিস্তম্ভ**
মহান মুক্তিযুদ্ধে বীর শহীদদের স্মৃতির উদ্দেশ্যে স্কুলে নির্মিত হয়েছে একটি শহীদ মিনার।

***লাইব্রেরি**
বিদ্যালয়টিতে একটি সমৃদ্ধ লাইব্রেরি আছে যেখানে বই সংখ্যা প্রায় ৩ হাজার। ছাত্র-ছাত্রীদের বই পড়ায় উৎসাহিত করার জন্য বই পড়ার প্রতিযোগিতাসহ অন্যান্য কর্মসূচি গ্রহণ করা হয়।

## তথ্যসূত্র

* সুবর্ণ জয়ন্তী স্মারক-২০১৫; খুবজীপুর বহুমুখী উচ্চ বিদ্যালয়।

বিষয়শ্রেণী:১৯৬৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:নাটোর জেলার বিদ্যালয়
ডাকোটা জনসন

**ডাকোটা মেই জনসন** (জন্ম ৪ অক্টোবর, ১৯৮৯) একজন আমেরিকান অভিনেত্রী এবং মডেল। তিনি অভিনেতা মেলানি গ্রিফিথ এবং ডন জনসন এর মেয়ে। তিনি তার মায়ের পাশাপাশি কমেডি-নাটক **ক্রেজি ইন অ্যালাবামা** (১৯৯৯) তে অভিনয়ের মধ্য দিয়েই আত্নপ্রকাশ করেন এবং ২০০৬ সালে মিস গোল্ডেন গ্লোব এর জন্য মনোনীত হন।। তিনি উচ্চ মাধ্যমিক স্নাতক ডিগ্রি শেষ করে **সোশাল নেটওয়ার্ক** (২০১০), বিস্টলি (২০১১) , ২১ জাং স্ট্রিট (২০১২), নীড ফর স্পীড (২০১৪) এবং স্বল্পকালীন কমেডি **বেন ও কেট** (২০১২-২০১৩) এসব চলচ্চিত্রে অভিনয়ের মাধ্যমে পুনরায় অভিনয়ে ফিরে যান।
তিনি ২০১৫ সালে ফিফটি শেডস অব গ্রে  নামক রোমান্টিক নাটকীয় চলচ্চিত্রে **এনেস্টেসিয়া স্টিল** নামে প্রধান চরিত্রে অভিনয় করে আন্তজার্তিক ভাবে ব্যাপক খ্যাতি অর্জন করেন, তার এই খ্যাতির জন্য সেই বছরেই তিনি 
**প্রিয় নাটকীয় চলচ্চিত্র অভিনেত্রী** হিসেবে পিপল চয়েস অ্যাওর্য়াড এ বিজয়ী এবং রাইজিং স্টার হিসেবে বাফটা রাইজিং স্টার পুরস্কার  এ মনোনীত হন। একই বছর  তিনি *ব্লাক মাস এন্ড ব্লাক স্প্লাস* এর অংশ হন।  এছাড়াও তিনি রোমান্টিক কমেডি মুভি *হাও টু বি সিঙ্গেল* (২০১৬),  একই চরিত্র এনেস্টিসিয়া স্টিল নামে ফিফটি শেডস ডার্কার (২০১৭) এবং আসন্ন চলচ্চিত্র *ফিফটি শেডস ফ্রিড* (২০১৮)-এ তিনি অভিনয় করবেন।

## প্রারম্ভের জীবন
ডাকোটা মেই জনসন অক্টোবর ৪, ১৯৮৯-এ অস্টিন, টেক্সাসে জন্মগ্রহণ করেন। তার মা-বাবা হচ্ছেন অভিনেতা মেলানি গ্রিফিত এবং ডন জনসন। তিনি সাবেক বিজ্ঞাপন নির্বাহী ও পিটার গ্রিফিত ও অভিনেত্রী টিপি হেড্রেন এ নাতনী। তার সাবেক সৎপিতা হচ্ছেন অভিনেতা আন্তোনিয়ো ব্রান্দেরাস।

জনসন *এস্পেন কমিউনিটি স্কুল* এ পড়াশুনা করেছেন, যযা এস্পেন, কলোরাডোতে অবস্থিত। এরপর তিনি ক্যালিফোর্নিয়ার মন্টেরিতে অবস্থিত *সান্তা ক্যাটালিনা স্কুল* এ ভর্তি হন সান্তা মনিকা, ক্যালিফোর্নিয়া-তে অবস্থিত *নিউরোডস হাই স্কুল*-এ ভর্তি  হওয়ার পূর্বে। শৈশবে তিনি একজন ভালো নাচিয়ে ছিলেন। ১২ বছর বয়সে অন্যান্য বিখ্যাত ব্যক্তিদের সন্তানদের সঙ্গে *টিন ভোগ* এ ফটোশ্যুটের মাধ্যমেই মডেলিংয়ের প্রতি তার আগ্রহ জন্মে।

## তথ্যসূত্র

## বহিঃসংযোগ

* 
* Dakota Johnson at Yahoo! Movies
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:অস্টিনের অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন নারী মডেল
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:ব্রিটিশ বংশোদ্ভূত অভিনেত্রী
বিষয়শ্রেণী:জার্মান বংশোদ্ভূত অভিনেত্রী
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:নরওয়েজীয় বংশোদ্ভূত মার্কিন ব্যক্তি
বিষয়শ্রেণী:সুয়েডীয় বংশোদ্ভূত মার্কিন ব্যক্তি
বিষয়শ্রেণী:টেক্সাসের নারী মডেল
স্ট্রাবো

**স্ট্রাবো** (খ্রিস্টপূর্ব ৬৩/৬৪ - ২৪ খ্রিষ্টাব্দ) ছিলেন একজন প্রখ্যাত ভূগোলবিদ এবং ভূগোল বিষয়ক প্রথম বিশ্বকোষ "দ্যা জিওগ্রাফিকা" রচয়িতা।

## প্রাকৃতিক নিয়ন্ত্রণবাদ

ভূগোলবিদ স্ট্র‍্যাবো তার লিখিত গ্রন্থ জিওগ্রাফিয়াতে প্রাকৃতিক নিয়ন্ত্রণবাদ ব্যাখ্যা করেছেন। তিনি বলেছেন,

এছাড়া তিনি রোমের উত্থান ও গৌরবদীপ্ত ইতালীর ক্ষেত্রে তার অবস্থান, ভূ-প্রকৃতি জলবায়ুর প্রভাবের কথা ব্যাখ্যা করার চেষ্টা করেছেন।

## তথ্যসূত্র

## বহিঃসংযোগ

বিষয়শ্রেণী:ভূগোলবিদ
বিষয়শ্রেণী:গ্রীক ভূগোলবিদ
বিষয়শ্রেণী:২৪-এ মৃত্যু
রুহুল আমিন (বীর বিক্রম)

:*একই নামের অন্যান্য ব্যক্তিবর্গের জন্য দেখুন [[রুহুল আমিন (দ্ব্যর্থতা নিরসন)|রুহুল আমিন]]।*

শহীদ **রুহুল আমিন** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
শহীদ রুহুল আমিনের জন্ম নোয়াখালী জেলার চাটখিল উপজেলার নোয়াখালী ইউনিয়নের সিংবাহুড়া গ্রামে। তার বাবার নাম জালাল আহমেদ মুন্সি এবং মায়ের নাম ফাতেমা খাতুন। তার স্ত্রীর নাম স্ত্রী তাজনাহার বেগম।  

## কর্মজীবন
পাকিস্তান সেনাবাহিনীতে চাকরি করতেন রুহুল আমিন। ১৯৭১ সালে কর্মরত ছিলেন চট্টগ্রাম সেনানিবাসে। মুক্তিযুদ্ধ শুরু হওয়ার আগে ছুটি নিয়ে বাড়িতে আসেন। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে ২ নম্বর সেক্টরের অধীন রাজনগর সাবসেক্টর এলাকায় যুদ্ধ করেন তিনি। নোয়াখালী জেলার সোনাইমুড়ি, বগাদীয়া, বেগমগঞ্জ, চাটখিল ও রামগঞ্জে বিভিন্ন স্থানে পাকিস্তান সেনাবাহিনীর বিরুদ্ধে সাহসিকতার সঙ্গে যুদ্ধ করেন। কয়েকটি যুদ্ধে তিনি অসাধারণ রণকৌশল ও বীরত্ব প্রদর্শন করেন। প্রতিরোধ যুদ্ধকালে তার দলনেতা ছিলেন সুবেদার লুৎফর রহমান। নভেম্বর মাসে রুহুল আমিনকে মুক্তিবাহিনীর একটি গেরিলা দলের দলনেতা করে রামগঞ্জ এলাকায় পাঠানো হয়। সেখানে ছিল পাকিস্তান সেনাবাহিনীর শক্ত প্রতিরক্ষা অবস্থান।

## মুক্তিযুদ্ধে ভূমিকা
১৯৭১ সালের ২৫ নভেম্বর রুহুল আমিন তার দল নিয়ে রামগঞ্জের পাকিস্তান সেনাবাহিনীর অবস্থানে আক্রমণ করেন। বাজার ও গোডাউন এলাকায় ছিল পাকিস্তানি সেনাদের প্রতিরক্ষা অবস্থান। আক্রমণ শুরুর আগে মুক্তিযোদ্ধারা স্থানীয় জনসাধারণকে নিরাপদ স্থানে সরিয়ে দেন। ভোররাতে পাকিস্তানি সেনাদের অবস্থানে তারা প্রচণ্ড আক্রমণ চালান। পাকিস্তানি সেনারাও পাল্টা আক্রমণ করে। দুই দিন টানা যুদ্ধ চলার পর ২৭ নভেম্বর থেকে পাকিস্তানি সেনাদের অবস্থান থেকে পাল্টা গুলিবর্ষিত হচ্ছিল না। এতে মুক্তিযোদ্ধারা দলনেতা রুহুল আমিনসহ সবাই চিন্তিত হয়ে পড়লেন। একপর্যায়ে তিনি সহযোদ্ধাদের গুলি চালাতে বন্ধ করতে বললেন। এর পরেও পাকিস্তানি সেনাদের দিক থেকে কোনো গোলাগুলি হলো না। দুঃসাহসী রুহুল আমিন সহযোদ্ধাদের নির্দেশ দিলেন নিজ নিজ অবস্থানে থাকার জন্য। আর নিজেই দেখার জন্য ক্রলিং করে এগিয়ে গেলেন সামনে। এক পর্যায়ে উঠে হেঁটে যেতে থাকলেন। তারপর হঠাৎ ব্রাশফায়ারের শব্দ। আত্মরক্ষার চেষ্টা করেও রুহুল আমিন ব্যর্থ হলেন। গুলি এসে লাগল তার তলপেট, বুক আর পায়ে। মাটিতে লুটিয়ে পড়লেন তিনি।
এদিকে মুক্তিযোদ্ধারা দলনেতাকে হারিয়ে কিছুটা হকচকিত। তবে তাৎক্ষণিক পাল্টা আক্রমণ শুরু করলেন। গোলাগুলি চলতে থাকল। এই ফাঁকে কয়েকজন মুক্তিযোদ্ধা ক্রলিং করে এগিয়ে গেলেন রুহুল আমিনের কাছে। তাকে উদ্ধার করে নিয়ে এলেন। কিন্তু ততক্ষণে অতিরিক্ত রক্তক্ষরণে তিনি নেতিয়ে পড়েছেন। সহযোদ্ধারা চেষ্টা করলেন তাকে বাঁচাতে। কিন্তু তাদের সব চেষ্টা ব্যর্থ হলো। সন্ধ্যায় তিনি মারা যান। সেদিন রাতেই রামগঞ্জ মুক্ত হয়। পরে সহযোদ্ধারা তার মরদেহ পাঠিয়ে দেন গ্রামের বাড়িতে। পারিবারিক কবরস্থানে তাকে সমাহিত করা হয়। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ শহীদ মুক্তিযোদ্ধা
৪৫নং ওয়ার্ড, ঢাকা দক্ষিণ সিটি কর্পোরেশন

**৪৫ নং ওয়ার্ড** হল ঢাকা দক্ষিণ সিটি কর্পোরেশনের এক নং অঞ্চলের একটি প্রশাসনিক ওয়ার্ড, যা প্রাক্তন ঢাকা সিটি কর্পোরেশনর ৮১ নং ওয়ার্ড ছিল। মেগাসিটি ঢাকার গেন্ডারিয়া থানায় ওয়ার্ড নং ৪৫ অবস্থিত। এবং ওয়ার্ডটি বাংলাদেশ জাতীয় সংসদের  ঢাকা-৬ আসনের অন্তর্গত।

## বিবরণ
ঢাকা দক্ষিণ সিটি কর্পোরেশন দক্ষিণের ৪৫ নম্বর ওয়ার্ডটি পুরান ঢাকার গেন্ডারিয়া ও এর আশপাশের ডিস্টিলারি রোড, (গেন্ডারিয়া), ধুপখোলা,দীননাথ সেন রোড, কেশব ব্যানার্জী রোড (হোল্ডিং-৯২-৯৯), শশীভূষণ চ্যাটার্জি লেন, রজনী চৌধুরী রোড, সরাফতগঞ্জ লেন, এস কে দাস রোড এলাকা নিয়ে গঠিত। এই ওয়ার্ডের মোট আয়তন ১৬৪ একর বা ০.৫৪৩ বর্গ কি. মি.। রাস্তার পরিমাণ ৩২.৪৮ কি.মি.। জনসংখ্যা প্রায় ২ লাখ। ভোটার সংখ্যা ২৮৭৩২ জন, পুরুষ ১৪৬৯৫ জন এবং মহিলা ১০৯৬০ জন। হোল্ডিং সংখ্যা ২৪০০। ওয়ার্ডটিতে ৫ টি সরকারি প্রাথমিক বিদ্যালয়, ১টি উচ্চ বিদ্যায়, ১ টি কলেজ রয়েছে। খেলার মাঠ ৩ টি।

## ইতিহাস
## কাউন্সিলর ও নির্বাচনী ফলাফল

;নির্বাচনের ফলাফল

## তথ্যসূত্র

বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
যাবিদ

**যাবিদ** (‎‎; যেবিদ'ও উচ্চারণ করা হয়) ইয়েমেনের পশ্চিম উপকূলীয় সমভূমিতে অবস্থিত একটি শহর যার জনসংখ্যা প্রায় ৫২,৫৯০ জন। এটা ইয়েমেনের প্রাচীনতম শহরগুলির মধ্যে অন্যতম। ১৯৯৩ সাল থেকে এটি একটি ইউনেস্কো বিশ্ব ঐতিহ্যবাহী স্থান। ২০০০ সালে একে  বিপদাপন্ন বিশ্ব ঐতিহ্য হিসেবে তালিকাভুক্ত করা হয়।

৬২৮ সালে ইসলামের নবী মুহাম্মাদ এর অনুসারী আবু মুসা আশারি বিখ্যাত মসজিদটি নির্মাণ করেন। ১৩ থেকে ১৫ শতাব্দী পর্যন্ত শহরটি ইয়েমেনের রাজধানী ছিলো।

## ইতিহাস
শহরটির নামকরণ করা হয়েছে ওয়াদি যাবিদের নামানুসারে।  ওয়াদি যাদি হচ্ছে শহরটির দক্ষিণের উপত্যকা।  শহরটি ইয়েমেনের প্রাচীন শহরগুলোর অন্যতম।  নবী মুহাম্মাদ এর একজন সাহাবী আবু মুসা আশারি ছিলেন যাবিদ শহরের এবং ৬২৮ সালে এখানে পবিত্র মসজিদ গড়ে তোলা হয়। এটা ইসলামের ইতিহাসে নির্মিত পঞ্চম মসজিদ। ১৩ শতক থেকে ১৫ শতক পর্যন্ত যাবিদ ইয়েমেনের রাজধানী ছিলো এবং এটা আরব ও মুসলিম বিশ্বের কেন্দ্র ছিলো। কারণ যাবিদ বিশ্ববিদ্যালয় ও ইসলামী শিক্ষার কেন্দ্র হিসেবে এটা সুপরিচিত ছিলো। এটা ৮১৯-১০১৮ সাল পর্যন্ত যিয়াদিদ রাজবংশ এবং ১০২২-১১৫৮ সাল পর্যন্ত নাজাহিদ রাজবংশের রাজধানী ছিলো। বর্তমানে এটা আধুনিক ইয়েমেনের বুদ্ধিবৃত্তি এবং অর্থনৈতিক সীমারেখা।

## ভূগোল
ইয়েমেনের পশ্চিম উপকূলীয় সমভূমিতে যাবিদ শহরের জনগোষ্ঠীর সংখ্যা ৫২,৫৯০ জন।

## বিশ্ব ঐতিহ্যবাহী স্থান
বাম|থাম্ব|যাবিদ
১৯৯৩ সালে ইউনেস্কো যাবিদ কে বিশ্ব ঐতিহ্যবাহী স্থান হিসেবে ঘোষণা করে। যাবিদ শহরের বিখ্যাত মসজিদটি শহরের অন্যতম আকর্ষণ।  এর বিশ্ববিদ্যালয়টিও উল্লেখযোগ্য।

২০০০ সালে যাবিদকে বিপদাপন্ন বিশ্ব ঐতিহ্য স্থানের তালিকায় অন্তর্ভুক্ত করা হয়। কারণ ইয়েমেনীয় সরকার স্থানটি সংরক্ষণে কার্যকরী উদ্যোগ নিতে ব্যর্থ হয়। শহরের প্রায় ৪০% বাড়ি ভেঙে আধুনিক ভবন তৈরি করা হয়েছে। অন্যান্য বাড়ি এবং প্রাচীন স্থাপনাগুলো ক্ষয়ের পথে। শহর কর্তৃপক্ষ যদি শহরটির প্রাচীন স্থাপনা সংরক্ষণে আন্তরিক না হয় তবে শহরটি বিশ্ব ঐতিহ্যের তকমা হারাতে পারে।

## অর্থনীতি
১৯২০ সালে যাবিদ নীল উৎপাদনে আরবের দুটি স্থানের মধ্যে একটি ছিলো। এছাড়া যাবিদে তুলা চাষ ও উৎপাদন হয়। 
## চিত্রশালা

File:Historic Town of Zabid-111622.jpg|আল আশাইর মসজিদের দেয়াল
File:Historic Town of Zabid-111630.jpg|আল আশাইর মসজিদ
File:Historic Town of Zabid-111624.jpg|যাবিদের রাস্তা
File:Historic Town of Zabid-111628.jpg|ঐতিহাসিক স্থাপণা
File:Historic Town of Zabid-111647.jpg|ছাদ


## তথ্যসূত্র

বিষয়শ্রেণী:আরবীয় স্থাপত্য
বিষয়শ্রেণী:ইয়েমেনের প্রত্নতাত্ত্বিক স্থান
বিষয়শ্রেণী:বিপদাপন্ন বিশ্ব ঐতিহ্যবাহী স্থান
বিষয়শ্রেণী:ইয়েমেনের বিশ্ব ঐতিহ্যবাহী স্থান
বিষয়শ্রেণী:ইয়েমেনের দর্শনীয় স্থান
গ্রেস রোড

**গ্রেস রোড** () ইংল্যান্ডের লেস্টারে অবস্থিত ক্রিকেট মাঠ। সম্প্রচারস্বত্ত্বের কারণে বর্তমানে এ স্টেডিয়ামটি **ফিশার কাউন্টি গ্রাউন্ড, গ্রেস রোড** নামে পরিচিতি পাচ্ছে। লিচেস্টারশায়ার কাউন্টি ক্রিকেট ক্লাবের প্রধান অনুশীলনী মাঠ এটি ও এর প্রশাসনিক কর্মকাণ্ডও এখানে সম্পাদিত হয়।

## ইতিহাস
রাটল্যান্ডের ডিউকের কাছ থেকে ১৮৭৭ সালে লিচেস্টারশায়ার কাউন্টি ক্রিকেট ক্লাব কর্তৃপক্ষ জমি ক্রয় করে। এ জমিতেই গ্রেস রোড নির্মাণ করা হয়েছিল। এরপর £৪০,০০০ পাউন্ডের ন্যায় বিরাট অঙ্কের অর্থ বিনিয়োগ করে ক্রিকেট ক্লাব, অ্যাথলেটিক ট্র্যাক ও হোটেল নির্মাণে ব্যয় করা হয়। তিন মাস পর এ মাঠে প্রথম খেলা অনুষ্ঠিত হয়। এতে সফরকারী অস্ট্রেলিয়া দলকে লিচেস্টারশায়ার পরাজিত করে। ব্যাপকভাবে বিশ্বাস করা হয় যে, এ রোডের নাম স্থানীয় এক ভূমি মালিকের নামানুসারে হয়েছে; বিখ্যাত ক্রিকেট তারকা ডব্লিউ. জি. গ্রেসের নামানুসারে নয়।

১৯০১ সালে গ্রেস রোডের স্থান পরিবর্তন করে লিচেস্টারশায়ার কর্তৃপক্ষ। এর প্রধান কারণ ছিল সরকারি পরিবহনের দুষ্প্রাপ্যতায় স্বল্প দর্শক সমাগম। তারা আয়ালস্টোন রোডের কাছাকাছি স্থানান্তরিত হয়। ফলে, এটি শহরের কেন্দ্রস্থলের বেশ কাছাকাছি এলাকায় অবস্থান নেয়। দ্বিতীয় বিশ্বযুদ্ধের পর ১৯৪৬ সালে তারা পুনরায় গ্রেস রোডে চলে যায়। এরপর থেকেই তারা সেখানে অবস্থান করছে ও ১৯৬৬ সালে জমি ক্রয় করে।

১৯৪৮ সালে সফরকারী অস্ট্রেলিয়া দলের বিপক্ষে খেলা দেখতে রেকর্ডসংখ্যক ১৬,০০০ দর্শকের সমাগম ঘটে। ১, ৩ ও ৪ মে অনুষ্ঠিত ঐ খেলায় লিচেস্টারশায়ার (১৩০ ও ১৪৭) ‘অপরাজেয়’ নামে খ্যাত ডন ব্র্যাডম্যানের অস্ট্রেলিয়া (৪৪৮) দলের কাছে ইনিংস ও ১৭১ রানে পরাজিত হয়।

## আন্তর্জাতিক ক্রিকেট
এ পর্যন্ত তিনটি একদিনের আন্তর্জাতিক অনুষ্ঠিত হলেও কোনটিতেই ইংল্যান্ড দলের সম্পৃক্ততা ছিল না। 
১৯৮৩ সালের ক্রিকেট বিশ্বকাপের বি গ্রুপের খেলায় ভারত-জিম্বাবুয়ের মধ্যে অনুষ্ঠিত হয়। এতে ভারত ৫ উইকেটে বিজয়ী হয়েছিল। ১৯৯৯ সালের ক্রিকেট বিশ্বকাপের দুইটি খেলা এখানে অনুষ্ঠিত হয়েছিল। ১৯ মে, ১৯৯৯ তারিখে একই দল দ্বিতীয়বারের মতো মুখোমুখি হয়। তবে, গ্র্যান্ট ফ্লাওয়ারের দূর্দান্ত ক্রীড়ানৈপুণ্যে জিম্বাবুয়ে ৩ উইকেটে বিজয়ী হয়েছিল। এরপর ২৭ মে, ১৯৯৯ তারিখে স্কটল্যান্ডকে ৮ উইকেটে পরাজিত করে ওয়েস্ট ইন্ডিজ। খেলায় কোর্টনি ওয়ালশ ৩/৭ লাভ করেছিলেন।

## তথ্যসূত্র

## আরও দেখুন

* জো বার্নস
* ২০১৭ মহিলা ক্রিকেট বিশ্বকাপ
* ১৯৪৮ অস্ট্রেলিয়া ক্রিকেট দলের ইংল্যান্ড সফর

বিষয়শ্রেণী:১৮৭৮-এ প্রতিষ্ঠিত
বিষয়শ্রেণী:লিচেস্টারশায়ারভিত্তিক ক্রিকেট মাঠ
বিষয়শ্রেণী:লিচেস্টারভিত্তিক ক্রীড়া মাঠ
বিষয়শ্রেণী:লিচেস্টারশায়ার কাউন্টি ক্রিকেট ক্লাব
মুজিবুর রহমান (চিকিৎসা বিজ্ঞানী)

**মুজিবুর রহমান** (মৃত্যু: ২৯ জুন ২০১৫) ছিলেন একজন বাংলাদেশী চিকিৎসা বিজ্ঞানী। তিনি প্রথম ইনস্টিটিউট অফ পোস্ট গ্র্যাজুয়েট মেডিকেল অ্যান্ড রিসার্চে (বর্তমান বঙ্গবন্ধু শেখ মুজিব মেডিকেল বিশ্ববিদ্যালয়) রক্তদান কেন্দ্র স্থাপন করেন। সমাজসেবায় অবদানের জন্য বাংলাদেশ সরকার ২০১৪ সালে তাঁকে একুশে পদকে ভূষিত করে।

## শিক্ষাজীবন
মুজিবুর সিলেট জিলা স্কুল থেকে মেট্রিকুলেশন পাস করেন। পরে তিনি আসামের গুয়াহাটির বেরি-হোয়াইট স্কুল অব মেডিসিনে (পরবর্তীতে গুয়াহাটি মেডিকেল কলেজ নামকরণ করা হয়) চার বছর চিকিৎসা বিষয়ে পড়াশুনা করেন। তিনি ১৯৫২ সালে তৎকালীন পূর্ব পাকিস্তানে (বর্তমান বাংলাদেশ) ফিরে আসেন এবং তিন বছর মিডফোর্ড হাসপাতাল (বর্তমান স্যার সলিমুল্লাহ মেডিকেল কলেজ) যোগ দেন। এসময়ে তিনি ১৯৬২ সালে রেলওয়ে হাসপাতাল ও রাজশাহী মেডিকেল কলেজ এ ব্লাড ব্যাংক স্থাপনে ভূমিকা রাখেন। ১৯৬৪ সালে তিনি গ্লাসগো বিশ্ববিদ্যালয় থেকে স্নাতক এবং দক্ষিণ ও দক্ষিণ-পূর্ব এশিয়ার প্রথম ব্যক্তি হিসেবে রক্তবিজ্ঞান ও রক্তদান বিষয়ে পিএইচডি লাভ করেন।

## কর্মজীবন
গ্লাসগো বিশ্ববিদ্যালয় থেকে ফিরে এসে মুজিবুর রহমান ঢাকা মেডিকেল কলেজ এর রক্তদান কর্মকর্তা হিসেবে যোগ দেন। ১৯৮২ সালে তিনি সরকারি চাকুরি থেকে অবসর নেন। সরকারি চাকুরি করার সময়ে তিনি পুরাতন বোতলের পরিবর্তে রক্ত সংরক্ষণের জন্য প্লাস্টিক ব্যাগ উদ্ভাবন করেন এবং ৩০টি রক্তদান কেন্দ্র স্থাপন করেন। তিনি ১৯৭৯ থেকে ২০০২ সাল পর্যন্ত একজন আন্তর্জাতিক বিশেষজ্ঞ হিসেবে বিশ্ব স্বাস্থ্য সংস্থার বিশেষজ্ঞ পরামর্শক প্যানেলের সম্মানিত সদস্য পদ লাভ করেন। তিনি বাংলাদেশে রক্তদান সমিতি প্রতিষ্ঠা করেন এবং প্রতিষ্ঠাকালীন সভাপতির দায়িত্ব পালন করেন।

রহমান ছয়টি বই রচনা করেন, যা দেশের বিভিন্ন মেডিকেল কলেজে পড়ানো হয়। এছাড়া তিনি বাংলাদেশী আনারস থেকে ব্লাড গ্রুপিং অ্যান্টিসেরাম ও এনজাইম ব্রোমেলেইন আবিষ্কার বিষয়ে গবেষণা নিবন্ধ প্রকাশ করেছেন।

তিনি বিরল রক্তের গ্রুপ বের করার জন্য বাংলাদেশী খরগোশ ও ছাগলের রক্ত থেকে এন্টি-হিউম্যান গ্লুবলিন আবিষ্কার করেন। এছাড়া তিনি দুই বাংলাদেশী পরিবারে বিরল প্রজাতির বম্বে রক্তের ধরন আবিষ্কার করেন।

## মৃত্যু
মুজিবুর রহমান ২০১৫ সালে ৯৬ বছর বয়সে বার্ধক্য জনিত কারণে ঢাকার বাংলাদেশ মেডিকেল কলেজ হাসপাতালে মৃত্যুবরণ করেন। তাঁকে মিরপুর শহীদ বুদ্ধিজীবী কবরস্থানে দাফন করা হয়। 

## পুরস্কার ও সম্মাননা
* সমাজসেবায় একুশে পদক, ২০১৪।

## তথ্যসূত্র

বিষয়শ্রেণী:২০১৫-এ মৃত্যু
বিষয়শ্রেণী:বাংলাদেশী চিকিৎসক
বিষয়শ্রেণী:বাংলাদেশী চিকিৎসা বিজ্ঞানী
বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সমাজসেবায় একুশে পদক বিজয়ী
বিষয়শ্রেণী:মিরপুর শহীদ বুদ্ধিজীবী কবরস্থানে সমাধিস্থ
বিষয়শ্রেণী:বাঙালি মুসলিম
বিষয়শ্রেণী:বাংলাদেশী মেডিকেল শিক্ষক
বিষয়শ্রেণী:একুশে পদক বিজয়ী
বিষয়শ্রেণী:সিলেট জেলার ব্যক্তি
বিষয়শ্রেণী:সিলেট সরকারি পাইলট উচ্চ বিদ্যালয়ের প্রাক্তন শিক্ষার্থী
ফাদওয়া তুকান

**ফাদওয়া তুকান**  (, ১৯১৭-২০০৩), সমকালীন আরবী কবিতায় ইসলায়েলী দখলাদারিত্বের বিরুদ্ধে প্রতিরোধ আন্দোলনের প্রতিনিধিত্বের জন্য সুপরিচিত।

## সংক্ষিপ্ত বিবরণ
তুকানের কবিতা ফিলিস্তিনি জনগণ, বিশেষত ইসরায়েলি দখলকৃত অঞ্চলে বসবাসরত ফিলিস্তিনিদের দুঃখ-কষ্টের স্বাতন্ত্র্যসূচক বর্ণনার জন্য সুপরিচিত।

ফাদওয়া তুকান ফিলিস্তিনের নাবলুসে সম্ভ্রান্ত সম্পদশালী তুকান পরিবারে জন্মগ্রহণ করেন।  তিনি ১৩ বছর পর্যন্ত স্কুলে গিয়েছিলেন, এর পর অসুস্থতার কারণে স্কুল ত্যাগ করতে বাধ্য হন।  এরপর তার বড়ভাই ফিলিস্তিনের কবি খ্যাত ইব্রাহিম তুকান তার শিক্ষার দায়িত্ব গ্রহণ করেন, তিনি তাকে পড়ার জন্য অনেক বই দেন এবং ইংরেজি শেখান।  ফাদওয়াকে  কবিতার সাথে যারা পরিচয় করিয়ে দিয়েছেন, ইব্রাহিম তুকান তাদের মধ্যে অন্যতম।  ফাদওয়া তুকান ঘটনাক্র্রমে অক্সফোর্ডে উপস্থিত হয়ে সেখানে ইংরেজি এবং সাহিত্য অধ্যয়ন করেন।

ফাদওয়া তুকানের বড় ভাই আহমাদ তুকান জর্দানের প্রধানমন্ত্রী ছিলেন।

তুকানের আটটি কবিতা সমগ্র প্রকাশিত হয়েছে, যেগুলো অনেক ভাষায় অনূদিত হয়েছে এবং আরববিশ্বে জনপ্রিয়তা অর্জন করেছে। তার বই "যুগের সাথে একাকী" (ওয়াহদী মায়াল আইয়্যাম) তে তিনি পুরুষতান্ত্রিক আরবে নারীদের যেসকল দূর্ভোগ পোহাতে হয় সেগুলোর প্রতি আলোকপাত করেছেন। ছয় দিনের যুদ্ধের পর তুকানের কবিতায় ইসরায়েলি দখলদারের অধীনে বসবাসের দূর্ভোগের প্রতি আলোকপাত করা হয়। তার অন্যতম জনপ্রিয় কবিতার বই "রাত্রি এবং অশ্বারোহী" (আল-লাইলু ওয়াল ফুরসান) তে  ইসরাইলী সামরিক শাসনধীন জীবনধারার বর্ণনা করা হয়েছে।

তুকান ২০০৩ সালের ১২ই ডিসেম্বর আল-আকসা ইন্তিফাদা তুঙ্গে থাকাকালে মৃত্যু বরণ করেন, যখন তার ‍নিজ শহর নাবলুস ছিল অবরুদ্ধ।

তুকান ফিলিস্তিনিদের প্রতীক এবং "আরবী সাহিত্যের অন্যতম প্রসিদ্ধ ব্যক্তিত্ব" হিসেবে পরিগণিত হন।

## রচনাবলী
* *আমার ভাই ইব্রাহিম (আখী ইব্রাহীম)* (১৯৪৬)
* *যুগের সাথে একাকী (ওয়াহদী মায়াল আইয়্যাম)* (১৯৫২)
* *আমি তাকে পেয়েছি (ওয়াজাদতুহা) (১৯৫৭)*
* *আমাদেরকে ভালোবাসা দাও* (১৯৬০)
* * বদ্ধ দরোজার সামনে (আমামাল বাবিল মুগলাক)* (১৯৬৭).
* *রাত্রি এবং অশ্বারোহী (আল-লাইলু ওয়াল ফুরসান)* (১৯৬৯)
* *জুলাই এবং অন্যান্য বিষয়*  (তামূয ওয়াশ শাইউল আখার) (১৯৮৯)
* *শেষ সুর (অাল-লাহনুল আখীর) *(২০০০)
* * তুকান, ফাদওয়া: আত্মজীবনী: একটি পাহাড়ি ভ্রমণ: কঠিন ভ্রমণ (আরবি রিহলাতুন জাবালিয়াতুন রিহলাতুন সা’বাতুন, ইংরেজি* *A Mountainous Journey)*

## তথ্যসূত্র

## বহিঃসংযোগ
* Samar Attar: A discovery voyage of self and other: Fadwa Tuqan's sojourn in England in the early sixties, Arab Studies Quarterly (ASQ),  Summer, 2003.
* Lawrence Joffe Obituary in ''The Guardian'', 15 December 2003

বিষয়শ্রেণী:১৯১৭-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:২০শ শতাব্দীর কবি
বিষয়শ্রেণী:আরবি ভাষার লেখক
বিষয়শ্রেণী:ফিলিস্তিনি নারী কবি
সনি ইয়ে!

**সনি ইয়েই** () হলো একটি ভারতীয়  সাবস্ক্রিপশন টেলিভিশন যা শিশুদের লক্ষ্যে তৈরি করা হয়েছে, এই চ্যানেলটি সনি পিকচার্স নেটওয়ার্ক ইন্ডিয়া দ্বারা পরিচালিত।

## ইতিহাস

এই চ্যানেল চালু করা হয়  ১৮ই এপ্রিল ২০১৭ সালে ৷

## অনুষ্ঠানমালা
* গুরু অর ভোলে
*‌পাপ-ও-মিটার
* প্রিন্স জয় অর দুমদার ভীরু
* সব ঝোলমাল হেই
* কিকো এন্ড সুপার স্পিডো
* ফাব৫ মিশন ট‍্যাঙ্গো
* অগি আ্যন্ড দ্যা ককরোচেস
* নারুতো(সিজন ১)
* ট্রাক মেহতা
* ওবোচামা কুন
* হ্যারি আ্যন্ড বানি(নাম চেঞ্জ করা হয়েছে)
* ধাককি চিক্কি
* আরট জিনিয়াস লালোন
* সিঞ্চান

## তথ্যসূত্র

## বহিঃসংযোগ
* [Http://www.sonyyay.com/ অফিসিয়াল ওয়েবসাইট]

বিষয়শ্রেণী:মুম্বইয়ের টেলিভিশন স্টেশন
বিষয়শ্রেণী:ভারতের শিশুতোষ টেলিভিশন চ্যানেল
বিষয়শ্রেণী:সনি পিকচার টেলিভিশন
বিষয়শ্রেণী:২০১৭-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:সনি পিকচার্স নেটওয়ার্ক ইন্ডিয়া
বিষয়শ্রেণী:ভারতের টেলিভিশন নেটওয়ার্ক
বিষয়শ্রেণী:ভারতীয় অ্যানিমেশন
বিষয়শ্রেণী:ভারতের হিন্দি ভাষার টেলিভিশন চ্যানেল
বিষয়শ্রেণী:সনি পিকচার্স এন্টারটেইনমেন্ট
দক্ষিণ পাহাড়তলী ওয়ার্ড

**দক্ষিণ পাহাড়তলী** বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।

## আয়তন
দক্ষিণ পাহাড়তলী ওয়ার্ডের আয়তন ২৪ বর্গ কিলোমিটার।

## জনসংখ্যার উপাত্ত
২০১১ সালের আদমশুমারি অনুযায়ী দক্ষিণ পাহাড়তলী ওয়ার্ডের মোট জনসংখ্যা ২৯,২০৯ জন। এর মধ্যে পুরুষ ১৪,৭৬৩ জন এবং মহিলা ১৪,৪৪৬ জন। মোট পরিবার ৬,১০১টি।

## অবস্থান ও সীমানা
চট্টগ্রাম সিটি কর্পোরেশনের সর্ব-উত্তরে দক্ষিণ পাহাড়তলী ওয়ার্ডের অবস্থান। চট্টগ্রাম শহরের কেন্দ্র থেকে এ ওয়ার্ডের দূরত্ব প্রায় ৭ কিলেমিটার। এর দক্ষিণে চট্টগ্রাম সিটি কর্পোরেশনের ২নং জালালাবাদ ওয়ার্ড; পূর্বে হাটহাজারী উপজেলার চিকনদণ্ডী ইউনিয়ন; উত্তরে হাটহাজারী উপজেলার ফতেপুর ইউনিয়ন এবং পশ্চিমে সীতাকুণ্ড উপজেলার সোনাইছড়ি ইউনিয়ন, ভাটিয়ারী ইউনিয়ন ও সলিমপুর ইউনিয়ন অবস্থিত।

## প্রশাসনিক কাঠামো
দক্ষিণ পাহাড়তলী ওয়ার্ড চট্টগ্রাম সিটি কর্পোরেশনের আওতাধীন ১নং ওয়ার্ড। এ ওয়ার্ডের প্রশাসনিক কার্যক্রম হাটহাজারী মডেল থানার আওতাধীন এবং এটি ২৮২নং চট্টগ্রাম-৫ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাসমূহ হল:
* চৌধুরীহাট
* আমান বাজার
* চট্টগ্রাম সেনানিবাস
* ফতেয়াবাদ
* বড় দীঘির পাড়

## শিক্ষা ব্যবস্থা
২০১১ সালের আদমশুমারি অনুযায়ী দক্ষিণ পাহাড়তলী ওয়ার্ডের সাক্ষরতার হার ৬০.১%। এ ওয়ার্ডে ১টি কলেজ, ১টি স্কুল এন্ড কলেজ, ২টি মাদ্রাসা, ৪টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।

### শিক্ষা প্রতিষ্ঠান
;কলেজ
* ফতেয়াবাদ সিটি কর্পোরেশন ডিগ্রি কলেজ

;স্কুল এন্ড কলেজ
* ফতেয়াবাদ আদর্শ উচ্চ বিদ্যালয়
* ফতেয়াবাদ বহুমূখী সিটি কর্পোরেশন বালিকা উচ্চ বিদ্যালয় ও কলেজ
* চিটাগাং রেসিডেন্সিয়াল স্কুল এন্ড কলেজ

;মাদ্রাসা
* লালিয়ারহাট হোছাইনিয়া আলিম মাদ্রাসা
* ফতেয়াবাদ গাউছিয়া তৈয়্যবিয়া দাখিল মাদরাসা
* হামিদিয়া হোছাইনিয়া রাজ্জাকিয়া দাখিল মাদ্রাসা
* হযরত খোশাল শাহ (রহ.) (এবতেদায়ি) মাদ্রাসা হেফজখানা ও এতিমখানা

;মাধ্যমিক বিদ্যালয়
* চট্টগ্রাম ক্যান্টনমেন্ট উচ্চ বিদ্যালয়
* জাহাঙ্গীর লেইন উচ্চ বিদ্যালয়
* ফতেয়াবাদ শৈলবালা সিটি কর্পোরেশন বালিকা উচ্চ বিদ্যালয়
* বাংলাদেশ বিজ্ঞান ও শিল্প গবেষণা পরিষদ ল্যাবরেটরী উচ্চ বিদ্যালয়

;প্রাথমিক বিদ্যালয়
* জালালিয়া ফকির তাকিয়া সরকারি প্রাথমিক বিদ্যালয়
* দক্ষিণ পাহাড়তলী অলি আহমদ রেজিস্টার্ড বেসরকারি প্রাথমিক বিদ্যালয়
* দক্ষিণ পাহাড়তলী আম্বিয়া রেজিস্টার্ড বেসরকারি প্রাথমিক বিদ্যালয়
* দক্ষিণ পাহাড়তলী রাধাকৃষ্ণ রেজিস্টার্ড বেসরকারি প্রাথমিক বিদ্যালয়
* দক্ষিণ পাহাড়তলী সরকারি প্রাথমিক বিদ্যালয়
* পশ্চিম ছড়ারকুল সরকারি প্রাথমিক বিদ্যালয়
* ফতেয়াবাদ কে আই সোসাইটি সরকারি প্রাথমিক বিদ্যালয়
* শৈলবালা সরকারি প্রাথমিক বিদ্যালয়

## অর্থনীতি

### ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। হাটহাজারী উপজেলার আওতাধীন চট্টগ্রাম সিটি কর্পোরেশনের ১নং দক্ষিণ পাহাড়তলী ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:

## দর্শনীয় স্থান
* ক্যাফে ২৪ পার্ক
* ঠাণ্ডাছড়ি সিটি কর্পোরেশন পার্ক

## কাউন্সিলর

## আরও দেখুন
* হাটহাজারী মডেল থানা
* চট্টগ্রাম সিটি কর্পোরেশন
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম সিটি কর্পোরেশনের ওয়ার্ড
প্রবর্তক সংঘ

**প্রবর্তক সংঘ** একটি হিন্দু সামাজিক জাতীয়তাবাদী প্রতিষ্ঠান যার প্রতিষ্ঠাতা স্বাধীনতা সংগ্রামী মতিলাল রায়। ভারতের স্বাধীনতা আন্দোলনের ইতিহাসে প্রবর্তক সংঘ একটি গুরুত্বপূর্ণ স্থান অধিকার করে আছে।
থাম্ব|প্রবর্তক সংঘ ও মতিলাল রায়ের বাড়ী, চন্দননগর

## প্রতিষ্ঠা
১৯২০ সালে হুগলী জেলার চন্দননগরে মতিলাল রায় প্রবর্তক সংঘ স্থাপন করেন। ফরাসী অধ্যুষিত চন্দননগরে ভারতীয় বিপ্লবীদের অন্যতম আশ্রয়স্থল ছিল প্রবর্তক সংঘ। মতিলাল, ঋষি অরবিন্দ ঘোষ দ্বারা প্রভাবিত ছিলেন। ১৯২৫ সালে তিনি সংঘগুরু ও সংস্থার প্রধান আধ্যাত্মিক ব্যক্তি হয়ে ওঠেন। স্বাধীনতা আন্দোলনের যুগে এই সংঘে বিভিন্ন সময় আশ্রয় নিয়েছেন শতাধিক বিপ্লবী। ১৯২৭ খ্রিষ্টাব্দের মে মাসে রবীন্দ্রনাথ ঠাকুর এই সংঘের প্রার্থনা ঘরের ভিত্তিপ্রস্তর স্থাপন করেছিলেন। সংঘের মুখপত্র প্রবর্তক পত্রিকার সম্পাদনার দায়িত্বে ছিলেন প্রবীন বিপ্লবী ও বোমা বিশারদ মণীন্দ্রনাথ নায়েক

## কর্মকাণ্ড
থাম্ব|প্রবর্তক সংঘ গ্রন্থাগার

প্রবর্তক সংঘ একটি সামাজিক ও জনকল্যাণকর প্রতিষ্ঠান। দেশবাসীর সামাজিক, আধ্যাত্মিক ও অর্থনৈতিক উন্নয়ন, শিক্ষা প্রদান, পত্রিকা প্রকাশ, কুটীর ও ক্ষুদ্র শিল্প স্থাপন ছিল এই সংঘের কাজ। প্রবর্তক সংঘের একাধিক শাখা প্রতিষ্ঠা ভারতের হয় নানা জায়গায়। ময়মনসিংহ, চট্টগ্রাম, বর্ধমান, অবিভক্ত ২৪ পরগনা, হাওড়া, ফরিদপুর এমনকি বার্মার রেঙ্গুনেও এর শাখা ছিল। চট্টগ্রাম শাখার দায়িত্বে ছিলেন বিপ্লবী মহিমচন্দ্র দাশগুপ্ত। প্রবর্তক ব্যাংক ও ইনসুরেন্স কোম্পানী, পাট কারখানা, খাদি বস্ত্রবয়ন, স্ব নির্ভর প্রকল্প ইত্যাদির সাথে যুক্ত ছিলেন প্রবর্তক সংঘের নেতারা। মন্দির, গ্রন্থাগার, ছাপাখানা, বৃদ্ধাশ্রম, ছাত্রাবাস স্থাপন করা হয় এই সংস্থার নামে। সারা বাংলা জুড়ে ২১ টি শিক্ষা প্রতিষ্ঠান স্থাপন করে প্রবর্তক সংঘ। সংঘের লাভজনক ব্যবসার আয় থেকে এই বিদ্যালয়গুলির ব্যয় বহন হতো। সংস্থার মুখপত্রের নাম ছিল 'প্রবর্তন'।

## পরবর্তী অবস্থা
দেশভাগের পরে প্রবর্তক সংঘের কাজকর্ম হ্রাস পায়। ১৯৫৯ সালে মতিলাল রায়ের মৃত্যুর পর অলাভজনক প্রতিষ্ঠানগুলি বন্ধ হয়ে যায় ও সংঘের কর্মকাণ্ড প্রধান কেন্দ্র চন্দননগর অভিমুখী হয়ে পড়ে। ১৯৬৩ তে সংস্থার ব্যাংক ব্যবসা ইউনাইটেড ইন্ডাস্ট্রিয়াল ব্যাংকের সাথে মিশে কাজ করতে থাকে। ১৯৬৫ সালে জুট কারখানাটি সোহনলাল মিল ও পরে বহুজাতিক সংস্থা অধিগ্রহণ করে। চট্টগ্রাম প্রবর্তক সংঘ বাংলাদেশ মুক্তিযুদ্ধকালে আক্রান্ত হয়। ১৯৭১ সালে সংঘের সকল কর্মকর্তাকে হত্যা করা হয়। এসব ঘটনায় প্রবর্তক সংঘের কার্যকলাপ ব্যাপকভাবে ক্ষতিগ্রস্ত হয়ে পড়ে। সংঘের প্রতিষ্ঠিত প্রেস, ব্যাংক, কুটির শিল্প, কৃষি প্রকল্প, ট্রেনিং সেন্টার, চিকিৎসা কেন্দ্র, আবাসন প্রকল্পসহ অসংখ্য প্রতিষ্ঠান প্রায় বিলুপ্ত হয়ে গিয়েছিল।

## তথ্যসূত্র

বিষয়শ্রেণী:১৯২০-এ প্রতিষ্ঠিত
বিষয়শ্রেণী:সামাজিক আন্দোলন
বিষয়শ্রেণী:ভারত ভিত্তিক দাতব্য সংস্থা
বিষয়শ্রেণী:১৯২০-এ প্রতিষ্ঠিত ধর্মীয় সংগঠন
বিষয়শ্রেণী:ভারতের স্বাধীনতা আন্দোলন
বিষয়শ্রেণী:ভারত ভিত্তিক ধর্মীয় সংগঠন
বিষয়শ্রেণী:হুগলি জেলা
বিষয়শ্রেণী:চট্টগ্রাম জেলা
যোবায়দা হান্নান

**যোবায়দা হান্নান** (জন্মঃ ১৪ নভেম্বর, ১৯৪৫ – মৃত্যুঃ ২২ নভেম্বর, ২০১১) ছিলেন একজন বাংলাদেশী বরেণ্য চিকিৎসক ও সমাজসেবী। বিভিন্ন সামাজিক কর্মকাণ্ডে অবদানের জন্য বাংলাদেশ সরকার ২০০৪ সালে তাকে একুশে পদকে ভূষিত করে।

## প্রাথমিক জীবন
যোবায়দা তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রাম জেলার মিরসরাই উপজেলায় এক সম্ভ্রান্ত মুসলমান পরিবারে জন্মগ্রহণ করেন। তার পিতা মাহফুজুল হক ছিলেন তৎকালীন পাকিস্তান সরকারের কেন্দ্রীয় স্বাস্থ্য পরিবার পরিকল্পনা ও সমাজকল্যাণমন্ত্রী। ডাঃ ওয়ালী উল্লাহের সাথে বিবাহ বন্ধনে আবদ্ধ হওয়ার পর তিনি কুমিল্লা জেলার নাঙ্গলকোট উপজেলায় আশারকোটা গ্রামে বসবাস শুরু করেন।

## কর্মজীবন
যোবায়দা কুমিল্লা জেলার নাঙ্গলকোট উপজেলায় আশারকোটা গ্রামকে স্ব-নির্ভর এলাকা করতে ভূমিকা পালন করেন। তিনি সেখানে ১৯৮৪ সালে ডা. যোবায়দা হান্নান উচ্চ বালিকা বিদ্যালয়, ১৯৮৫ সালে ডা. যোবায়দা হান্নান মহিলা কলেজ, এবং ১৯৯০ সালে ডা. যোবায়দা হান্নান প্রাথমিক বিদ্যালয় প্রতিষ্ঠা করেন। তিনি বাংলাদেশ জাতীয় অন্ধ কল্যাণ সমিতির কুমিল্লা ইউনিটের সাধারণ সম্পাদক এবং শিশু চক্ষু ফাউন্ডেশনের সভাপতির দায়িত্ব পালন করেন।

## মৃত্যু
যোবায়দা হান্নান ২০১১ সালের ২২ নভেম্বর ঢাকায় মৃত্যুবরণ করেন।

## পুরস্কার ও সম্মাননা
* ঊষসী পুরস্কার, ১৯৮৫
* জাতীয় অধ্যাপক মোঃ ইব্রাহিম পুরস্কার, ১৯৯৫
* চট্টগ্রাম নাগরিক কমিটি কর্তৃক ত্রিরত্ন পুরস্কার, ১৯৯৬
* জাতীয়ভিত্তিক সমাজসেবা পুরস্কার, ১৯৯৭
* সমাজসেবায় একুশে পদক, ২০০৪
* রোটারি সিড পুরস্কার, ২০০৪-০৫
* অনন্যা শীর্ষ দশ পুরস্কার, ২০০৬

## তথ্যসূত্র

বিষয়শ্রেণী:১৯৪৫-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:বাংলাদেশী চিকিৎসক
বিষয়শ্রেণী:বাংলাদেশী সমাজসেবী
বিষয়শ্রেণী:সমাজসেবায় একুশে পদক বিজয়ী
বিষয়শ্রেণী:বাঙালি মুসলিম
বিষয়শ্রেণী:চট্টগ্রাম জেলার চিকিৎসক
বিষয়শ্রেণী:কুমিল্লা জেলার ব্যক্তি
বিষয়শ্রেণী:বাংলাদেশী সমাজকর্মী
বিষয়শ্রেণী:একুশে পদক বিজয়ী
বিষয়শ্রেণী:মীরসরাই উপজেলার ব্যক্তি
অর্ক মিডিয়া ওয়ার্কস

**অর্কা মিডিয়া ওয়ার্কস** হল হায়দ্রাবাদ ভিত্তিক ভারতীয় চলচ্চিত্র প্রযোজনা সংস্থা।  এটি প্রতিষ্ঠিত করে শবু য়ারলাগাডা, তিনি বিখ্যাত পরিচালক কে. রাঘবেন্দ্র রাও এর জামাই ২০০১ সালে। 

## ইতিহাস
এই প্রযোজনা সংস্থাটি ২০১০ সালে ভেদম ও মর্যাদা রামান্না চলচ্চিত্র প্রযোজনা করেছে যা পুরষ্কিত হয়েছে।
সংস্থাটি প্রযোজনা করেছে বহুবলী সিরিজের দুটি ছবিতেই।

## প্রযোজিত চলচ্চিত্র

## তথ্যসূত্র

বিষয়শ্রেণী:ভারতের চলচ্চিত্র প্রযোজনা সংস্থা
বিষয়শ্রেণী:২০০১-এ অন্ধ্রপ্রদেশে প্রতিষ্ঠিত
বিষয়শ্রেণী:২০০১-এ প্রতিষ্ঠিত ভারতীয় কোম্পানি
বিষয়শ্রেণী:ভারতের হায়দ্রাবাদ ভিত্তিক চলচ্চিত্র প্রযোজনা কোম্পানি
বিষয়শ্রেণী:২০০১-এ প্রতিষ্ঠিত গণমাধ্যম কোম্পানি
বিষয়শ্রেণী:ভারতীয় চলচ্চিত্র স্টুডিও
বিশুদ্ধানন্দ মহাথের

**বিশুদ্ধানন্দ মহাথের** (২৩ ফেব্রুয়ারি ১৯০৯ - ২ মার্চ ১৯৯৪) ছিলেন একজন বৌদ্ধ ধর্মীয় পণ্ডিত ও সমাজসেবী। তিনি বাংলাদেশ সরকার ধর্ম বিষয়ক মন্ত্রণালয়ের বৌদ্ধ ধর্মীয় কল্যাণ ট্রাস্ট্রের ভাইস চেয়ারম্যান পদে নিযুক্ত ছিলেন। সমাজসেবায় অবদানের জন্য বাংলাদেশ সরকার তাঁকে ২০০৫ সালে মরণোত্তর একুশে পদকে ভূষিত করে।

## প্রাথমিক জীবন
বিশুদ্ধানন্দ ১৯০৯ সালের ২৩ ফেব্রুয়ারি তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রামের রাউজান উপজেলার হোয়ারাপাড়া গ্রামে জন্মগ্রহণ করেন। তাঁর পিতার নাম কর্মধন বড়ুয়া এবং মাতার নাম চিন্তাবতী বড়ুয়া। তাঁর পিতার দেওয়া নাম ছিল শশাঙ্ক বড়ুয়া। স্থানীয় নোয়াপাড়া উচ্চ বিদ্যালয়ে তাঁর শিক্ষাজীবন শুরু হয় এবং পরে মহামুনি এ্যাংলো পালি বিদ্যালয়ে পড়াশুনা করেন। ১৯২১ সালে তিনি অসহযোগ আন্দোলনে যোগ দেন। তিনি ১৯২৫ সালে শ্রামণ্যধর্মে দীক্ষিত হলে তার নাম রাখা হয় বিশুদ্ধানন্দ। শ্রামণ্যধর্মে দীক্ষিত হওয়ার পর তিনি বাংলা ভিক্ষু সংঘের প্রতিনিধি হিসেবে সর্বভারতীয় বৌদ্ধ সম্মেলনে যোগদান করেন এবং কলকাতায় অনুষ্ঠিত সর্বভারতীয় কংগ্রেসের অধিবেশনে যোগদানের মাধ্যমে তিনি যতীন্দ্রমোহন সেনগুপ্ত ও নেতাজী সুভাষচন্দ্র বসুর সান্নিধ্য লাভ করেন।

১৯৩০ সালে তাঁর গুরু সংঘনায়ক অগ্রসার মহাস্থবিরের কাছে উপসম্পদা গ্রহণ করেন। বৌদ্ধধর্মে উচ্চশিক্ষা লাভের জন্য তিনি ১৯৩৪ সালে শ্রীলঙ্কায় যান এবং সেখানে বিদ্যালঙ্কার বিশ্ববিদ্যালয়ে ভর্তি হন। তিন বছর পড়াশুনার পর ১৯৩৭ সালে তিনি সেখান থেকে 'শ্রীসদ্ধর্মভাণক' অভিধা অর্জন করেন।

## সমাজসেবামূলক কর্মকাণ্ড
শ্রীলঙ্কা থেকে পড়াশুনা করে দেশে ফিরে তিনি বিভিন্ন সামাজিক, সাংস্কৃতিক, ধর্মীয় ও শিক্ষামূলক কাজে জড়িয়ে পড়েন। তিনি দেশে শিক্ষা বিস্তারে কয়েকটি বিহার ও পালি কলেজ প্রতিষ্ঠা করেন।

১৯৪৩ সালের দুর্ভিক্ষকালীন বিশুদ্ধানন্দ আর্তমানবতার সেবায় বেনীমাধব বড়ুয়া, মনিরুজ্জামান ইসলামাবাদী এবং অন্যান্য নেতৃবৃন্দের সহায়তায় ত্রাণ কমিটি গঠন করেন। পরে দরিদ্র বৌদ্ধদের কল্যাণে হোয়ারাপাড়া গ্রামের সুদর্শন বিহারে 'অগ্রসার অনাথালয়' প্রতিষ্ঠা করেন। যা বর্তমানে অগ্রসার মহাবিদ্যালয় নামে পরিচিত। ১৯৪৪ সালে জনকল্যাণের জন্য 'অগ্রসার স্মৃতি সমিতি' প্রতিষ্ঠা করেন। ১৯৪৯ সালে তিনি বৌদ্ধ ধর্ম প্রচার ও প্রসারের লক্ষ্যে শিলক বৌদ্ধ সম্মেলনে 'পূর্ব পাকিস্তান বৌদ্ধ কৃষ্টি প্রচার সংঘ' প্রতিষ্ঠা করেন, যা বর্তমান 'বাংলাদেশ বৌদ্ধ কৃষ্টি প্রচার সংঘ' নামে পরিচিত। তিনি সংঘটির প্রতিষ্ঠাতা সভাপতি নির্বাচিত হন।

## সম্মাননা
* তৎকালীন পাকিস্তান সরকার কর্তৃক 'তখমা এ পাকিস্তান', ১৯৬৫।
* আন্তর্জাতিক শান্তিপদক, ১৯৯০।
* নরওয়ের অসলোস্থ গান্ধী শান্তি ফাউন্ডেশন কর্তৃক মহাত্ম গান্ধী পুরস্কার, ১৯৯৩।
* সমাজসেবায় মরণোত্তর একুশে পদক, ২০০৫।

## তথ্যসূত্র

## বহিঃসংযোগ
* বাংলাপিডিয়ায় বিশুদ্ধানন্দ মহাথের

বিষয়শ্রেণী:১৯০৯-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:বাংলাদেশী সমাজসেবী
বিষয়শ্রেণী:চট্টগ্রাম জেলার বৌদ্ধ ধর্মীয় পণ্ডিত
বিষয়শ্রেণী:বৌদ্ধ ধর্মীয় পণ্ডিত
বিষয়শ্রেণী:বাংলাদেশী বৌদ্ধ
বিষয়শ্রেণী:সমাজসেবায় একুশে পদক বিজয়ী
বিষয়শ্রেণী:২০০৫-এ একুশে পদক বিজয়ী
ট‌ংকাবতী নদী

**টংকাবতী** বাংলাদেশের একটি উপনদী বা খাল। যার উৎপত্তি বান্দরবানের চিম্বুক-থানচির মধ্যবর্তী পাহাড়ি অঞ্চল যা সুয়ালক ইউনিয়নের দক্ষিণে, বোয়াংছড়ি উপজেলার তারাছা ইউনিয়নের পশ্চিমে এবং রুমা উপজেলার সরই ইউনিয়নের উত্তরে পাহাড়ের পাদদেশে প্রবাহিত শাখা নদী বা খাল থেকে সৃষ্টি হয়ে চট্টগ্রাম জেলার লোহাগাড়া থানার চরম্বা ইউনিয়ন, পদুুুুয়া ইউনিয়নের পাশ ধরে আমিরাবাদ ইউনিয়নের মাঝখানে প্রবাহিত হয়ে সাতকানিয়া থানার গারাংগিয়ায় ডলু নদীতে মিশে যায় এবং এর কিছুদূরে সাতকানিয়া খোদারহাটের পাশ দিয়ে সাঙ্গুু নদীতে মিলিত হয়েছে। বর্ষা মৌসুমে টংকাবতী দিয়ে পাহাড়ী ঢলের কারণে দুপাশের ফসলি জমি কাদাপলি ধারা প্লাবিত হওয়ায়, এখানে বারোমাসই শাক-সবজি ও ধান চাষের বাম্পার ফলন হয়। এবং বৈচিত্র্যময় স্বাদের জন্য টংকাবতী চরের শাক, মরিচ, বেগুন, মুলা ও অন্যান্য সবজির সমগ্র চট্টগ্রামে ব্যাপক সুনাম ও চাহিদা রয়েছে। তাই কৃষিখাতে এক সম্ভাবনা কথা মাথায় রেখে নির্মাণ করা হয়েছে একটি রাবার ড্যাম, যার সুবাদে প্রতিনিয়ত খাদ্যশস্যের বিশাল যোগান দিয়ে যাচ্ছে টংকাবতী। সেজন্য এখানের শতকরা প্রায় ৩০% মানুষ কৃষি নির্ভর হলেও দিনে দিনে তা বাড়ছে এবং অনাবাদি জমিও আবাদযোগ্য করতে সক্ষম হচ্ছে। দীর্ঘকাল ধরে এই নদী এখানকার মানুষের সুখ-দুঃখ আনন্দ বেদনার স্বাক্ষী ও সাথী হওয়ার পাশাপাশি প্রকৃতির সৌন্দর্য হীরার মূল্যে খচিত করেছে। শীতের মৌসুমে নদীর দুই তীরে বাহারি সবজির চাষ, বিস্তীর্ণ বালুচরে একপাশে বাদামের চাষ আরেকপাশে শিশু কিশোরদের খেলার মাঠ, নদীর তীর ঘেঁষে বহুকাল ধরে ঠাঁই নেয়া ছোট ছোট গ্রামের মানুষগুলো ঘরবাড়ির যাবতীয় ধোয়া মোছার কাজ থেকে শুরু করে পাহাড় থেকে বাঁশ, কাঠের অন্যতম যোগাযোগ মাধ্যম এই টংকাবতী নদী। পর্যটনের সম্ভবনাময় নান্দনিক নৈসর্গিক সৌন্দর্যের এক আসন পেতে বসে আছে বলেই নদীর বিভিন্ন স্পটে দূরদূরান্ত থেকে ছুটে আসে মানুষ একটু নির্মল বাতাস ও প্রাণ জুড়াতে। তাছাড়া টংকাবতীর সোনালি বালু পাকা বা বহুতল ভবনের অন্যতম কাঁচামাল হওয়ার কারণেই দিনে দিনে খালি করে ফেলায় এর সৌন্দর্য হারাচ্ছে।

## আয়তন
এ নদীর দৈর্ঘ্য প্রায় ৫০ কি.মি এবং গড় প্রস্থ প্রায় ৪০ মিটার।

## তথ্যসূত্র

বিষয়শ্রেণী:সাতকানিয়া উপজেলা
বিষয়শ্রেণী:লোহাগাড়া উপজেলা
বিষয়শ্রেণী:চট্টগ্রাম জেলার নদী
বিষয়শ্রেণী:বান্দরবান জেলার নদী
প্রহার (চলচ্চিত্র)

**প্রহার** () ১৯৯১ সালের একটি বলিউড নির্মিত হিন্দি সামাজিক ও অ্যাকশনধর্মী চলচ্চিত্র। এই ছবির মুখ্য অভিনেতা ও পরিচালক ছিলেন অভিনেতা নানা পাটেকর।

## কাহিনী
পিটার ডি'সুজা ভারতীয় সেনার কমান্ডো প্রশিক্ষণের জন্যে নির্বাচিত হয় কিন্তু সে যেতে চাইলে তার প্রেমিকা শার্লি বাধাদান করতে থাকে। এই প্রশিক্ষণ বিপজ্জনক ও অত্যন্ত কঠিন। পারিবারিক বন্ধু ও প্রতিবেশিনী কিরনের পরামর্শে অবশ্য পিটারের পিতা তাকে যেতে অনুমতি দেন। প্রশিক্ষণ শিবিরের শিক্ষক কমান্ডো মেজর পরমজিৎ চৌহান ভীষন কঠোর চরিত্রের মানুষ। তার ট্রেনিং সমস্ত শিক্ষার্থীর কাছে আতংকের বিষয়। নানা অসুবিধার ভেতর দিয়ে শিক্ষা সম্পূর্ণ হলে একটি অভিযানে ডাক পড়ে পিটারদের। একদল শিশু ও শিক্ষিকা অপহরণকারী সন্ত্রাসবাদীদের পরাস্ত করে পিটার ও তার সাথীরা। এই অভিযানে নেতৃত্ব দেন মেজর চৌহান। পিটার আহত হয় ও তার দুই পা অপারেশন করে বাদ দিতে হয়। সে সাহসিকতাপূর্ণ কাজের পুরস্কার নিয়ে বাড়ি ফিরে আসে। শার্লিকে বিয়ে করতে মনস্থির করে। কিন্তু মেজর চৌহানের ট্রেনিং তার জীবনে বড় ছাপ ফেলে দিয়েছিল। তার এলাকায় তোলাবাজ, গুন্ডা দের দাপটে সাধারণ মানুষ তটস্থ কিন্তু প্রতিবাদের সাহস কারো নেই। পিটার প্রতিবন্ধী হলেও নির্ভীক, অন্যায়ের প্রতিবাদ করতে চায়। ফলত তাকে অসহায় অবস্থায় ফেলে দুষ্কৃতীরা হত্যা করে। মেজর চৌহান পিটারের নিমন্ত্রণ পেয়ে এসে শোনেন সে মারা গেছে। কিরনের কাছ থেকে পুরো ঘটনা জানতে পারেন মেজর। পিটারকে প্রকাশ্যে তাকে হত্যা করা হলেও কেউ সাক্ষ্য দিতে রাজী হয়না। নাগরিক সমাজের বিরাট অংশ ভীতু এবং দুর্নীতিতে পরিপূর্ণ, পুলিশ নির্বিকার, যুবসমাজ নেশায় আসক্ত, প্রতিবাদ করার মেরুদণ্ড নেই। এমনকি পিটারের পিতাও চান ছেলের হত্যাকারীদের সাথে সমঝোতা করে টিকে থাকতে। কিরনের বাড়িতে আশ্রয় নেন মেজর চৌহান এবং তার ও কিরনের ওপর দুষ্কৃতীরা প্রায়ই হামলা চালাতে থাকে। একদিন রাত্রে পিটারের হত্যাকারী পাঁচজন তাকে খুন কর‍তে এলে মেজর চৌহান তাদের সাথে খালি হাতে লড়াই করেন। কমান্ডো প্রশিক্ষক চৌহানের সাথে ভয়াবহ খন্ডযুদ্ধে পাঁচজনই মারা যায়। মেজর নিজেও আহত হন। আদালতে মেজর তুলে ধরেন নিজের বক্তব্য, সমাজের ঘুনধরা অবস্থার কথা। আদালত মনে করে সমাজের দুর্নীতি মেজরকে মানসিকভাবে বিপর্যস্ত করেছে। তাকে মানসিক হাসপাতালে পাঠানো হয়। তাকে সেখানে দেখতে আসে কিরন ও তার ছেলে চিকু।

## অভিনয়
* নানা পাটেকর - মেজর চৌহান
* মাধুরী দীক্ষিত - শার্লি
* ডিম্পল কাপাডিয়া - কিরন
* গৌতম যোগলেকর - পিটার ডি'সুজা
* হাবিব তনভীর - পিটারের পিতা
* সাই দেওধর - চিকু (শিশুশিল্পী)
* অচ্যুত পোদ্দার - শার্লির পিতা
* মার্কন্ড দেশপান্ডে - শার্লির ভাই

## তথ্যসূত্র

বিষয়শ্রেণী:ভারতীয় চলচ্চিত্র
বিষয়শ্রেণী:চলচ্চিত্রে ভারতীয় সেনাবাহিনী
বিষয়শ্রেণী:১৯৯০-এর দশকের হিন্দি ভাষার চলচ্চিত্র
বিষয়শ্রেণী:১৯৯১-এর চলচ্চিত্র
বিষয়শ্রেণী:লক্ষ্মীকান্ত-প্যায়ারেলাল সুরারোপিত চলচ্চিত্র
বিষয়শ্রেণী:ভারতীয় মারপিটধর্মী নাট্য চলচ্চিত্র
বিষয়শ্রেণী:১৯৯১-এর নাট্য চলচ্চিত্র